Ballester-Molina

**Ballester-Molina** polu-automatski je pištolj koji je dizajnirala i proizvela argentinska tvrtka *Hispano Argentina de Automotives SA (HAFDASA)*. Ballester je izvorno nazvan **Ballester-Rigaud** (1938. - 1940.). Sam pištolj proizveden je za različite grane argentinske policije i vojske. Nastao je iz potrebe da se proizvede manje skuplja alternativa pištolju **Pistola Colt Modelo 1927**. Sam Pistola Colt Modelo 1927 bio je licencna kopija *Coltovog* pištolja M1911A1 (koji je proizveden pod nadzorom Coltovih inžinjera).
Proizvodnja Ballester-Moline započela je 1938. a završena je 1953. Kada je prvi put proizveden, Ballester-Molina služio je u argentinskoj vojsci i policiji zajedno sa Pistola Colt Modelo 1927.
Sličnosti koje ta dva pištolja nose su okvir od 7 metaka i cijev. Iako su ta dva pištolja na prvi pogled identični po nekim dijelovima, ipak nisu. Međutim, mnogi dijelovi mogu biti prilagodljivi.
Ballester-Molina poznat je i pod imenom "*Hafdasa*" tj. po inicijalima tvrtke koja ga je proizvela.

## Upotreba
Ballester-Molina koriste argentinske vojne i policijske snage. Dio tih pištolja prodan je britanskim tajnim agentima koji su ga koristili u svojim operacijama.
To je polu-automatski pištolj koji sa Coltom M1911A1 dijeli istu sigurnosnu kočnicu. Ukupna kvaliteta samog pištolja je odlična te ga krase velika preciznost i odlična proizvodnja. To je fascinantan pištolj koji je više kopija španjolskog *Star* pištolja nego američkog Colta M1911A1. Ballester-Molina može se natjecati sa bilo kojim pištoljem .45 kalibra proizvedenim u tom vremenu.
Proizvela ga je tvrtka *Hispano Argentina de Automotives SA (HAFDASA)* iz Buenos Airesa. 1942. i 1943. proizveden je za potrebe i po narudžbi britanske Vlade.

## Britanska upotreba
U Argentintini izlazi jednomjesečni časopis "*Magnum*" koji se bavi tematikom oružja. U ćasopisu se mogu pronaći članci vezani uz staro i teško dostupno vatreno oružje argentinske proizvodnje.
Tako je u izdanju iz rujna 2007. objavljen članak o britanskoj narudžbi i kupnji Ballester-Molina pištolja. Istraživanja ukazuju na legendu da su te pištolje (proizvedene od čelika) britanski vojnici uzeli sa manjeg njemačkog ratnog broda "*Admiral Graf Spee*", prije nego što je brod dignut u zrak u *River Plateu*, preko puta Buenos Airesa.
Daljnja istraživanja pokazuju da je taj pištolj koristila britanska *8. Armija* i jedinica "*Baker Street irregulars*".
Veliki je raspon pretpostavki koliko je pištolja proizvedeno za britanske potrebe. Smatra se da je za Ujedinjeno Kraljevstvo proizvedeno između 10 i 15.000 pištolja tokom Drugog svjetskog rata. Pištolji su proizvedeni za vrijeme vladavine argentinskog predsjednika Perón te na sebi nose njegovo i ime njegove žene Eve Perón. Koristila ga je i Perónova "privatna" policija.

## Modeli
Bellester-Molina proizveden je u dva modela (ovisno o vrsti streljiva):

* .45 ACP i
* .22 LR.

Model .45 ACP namijenjen je za potrebe vojnih i policijskih snaga dok je model .22 LR namijenjen obuci.

## Korisnici
* 
** Argentinska vojska
** Argentinsko ratno zrakoplovstvo
** Argentinska žandarmerija
** Argentinska savezna policija
** Argentinska mornarica
** Argentinski zatvorski čuvari
* 
* 
* 
* 
* 
* 
* 
* 

## Izvori
* Hogg, Ian; Gander, Terry Jane's Guns: Recognition Guide London and New York City: HarperCollins Publishers. Fourth Edition, 2005. .
* Arbones, Jorge E. "Magnum" Buenos Aires, Argentina magazine: "Ballester Molinas Peronistas y Ballester Molinas Inglesas", rujan 2007. (www.revista-magnum.com.ar)

## Vanjske veze
* Korisnički priručnik
* Euroarms.net
* Argentinski pištolj Ballester-Molina